Saprovisca

Se systematisk inndeling

Saprovisca er en slekt av biller som hører til familien skarabider (Scarabaeidae).

 Utseende 
Middelsstore (6,5 - 8 millimeter), slanke, litt flate, blanke eller halvmatte, svarte gjødselbiller. Hodet er stort og bredt, forkanten litt innbuktet i midten, med to store, butte tenner. Hode og pronotum er fint punktert, dekkvingene har rader av grove punkter. Pronotum er rektangulært sett ovenfra, dekkvingene jevnbrede, beina ganske korte. Slekten ligner mye på slekten Saprosites, men skiller seg fra denne ved at snuten (clypeus) har tenner.

 Levevis 
Svært lite er kjent om biologien til denne slekten, og larvene er ukjente. Voksen biller har blitt funnet under råtnende stokker, under bark på døde trær, og mellom løvstrø.

 Utbredelse 
Slekten er utbredt på Filippinene.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Eupariini Schmidt, 1910 
 Slekten Saprovisca Stebnicka, 1993
 Saprovisca leytensis Stebnicka, 1993
 Saprovisca sarangay Skelley, 2015

 Kilder 
 Skelley, P.E. (2015) Saprovisca sarangay, new species, a second species in an unusual Philippine genus of Eupariini (Coleoptera: Scarabaeidae: Aphodiinae). Insecta Mundi 0419: 1-6.   
 Generic Guide to New World Scarab Beetles - Saprosites 
 biolib.cz - Oversikt over stammer og slekter

 Eksterne lenker 



Kategori:Gjødselbiller
Kategori:Biller formelt beskrevet i 1993
Kategori:Filippinenes insekter
Kategori:Dyr formelt beskrevet av Zdzisława Teresa Stebnicka